b'\n_START_ARTICLE_\nBitTorrent\n_START_PARAGRAPH_\nBitTorrent je ime sodelovalnega protokola za izmenjavo datotek. Tak protokol je \xc5\xa1e posebej primeren za izmenjavo velikih datotek (ve\xc4\x8djih od 100 megabajtov). Tehni\xc4\x8dno gledano je to protokol OSI 7. nivoja oziroma uporabni\xc5\xa1kega nivoja, ki sloni na TCP/IP referen\xc4\x8dnem modelu. Danes je \xc5\xbee kar nekaj programov, ki uporabljajo ta protokol. Med najbolj znanimi so \xc2\xb5Torrent, Azureus ter istoimenski BitTorrent. Potek prenosa podatkov je pri protokolu BitTorrent druga\xc4\x8den kot pri obi\xc4\x8dajni izmenjavi datotek, kjer vsak sam zase ponuja svoje datoteke. Osnovna ideja je, da se datoteke razkosajo in nato prejema\xc5\xa1 ko\xc5\xa1\xc4\x8dke datoteke z ve\xc4\x8d stre\xc5\xbenikov hkrati. To je smiselno, ker je ve\xc4\x8dina internetnih povezav asimetri\xc4\x8dnih. Hitrost sprejemanja datotek je nekajkrat ve\xc4\x8dja od hitrosti oddajanja. Zato lahko sprejemamo datoteke iz ve\xc4\x8d stre\xc5\xbenikov hkrati brez zastojev. Ta protokol se velikokrat uporablja za izmenjavo piratskih ali nelegalnih vsebin.'